USS Pennsylvania (BB-38)

USS Pennsylvania bola prvá jednotka triedy Pennsylvania. Pomenovaná bola v súlade s doktrínou USA po jednom zo spolkových štátov USA, konkrétne po 2 štáte - Pensylvánii. Mala jedinú sesterskú loď USS Arizona (BB-39).

Stavba 
Kýl bol založený v lodeniciach 	Newport News Shipbuilding v Newport News vo Virgínii  27. októbra 1913. Na vodu bola spustená 16. marca 1915 a US Navy si ju prevzala 12. júna 1916.

Pohon a pancierovanie 
Pohon zabezpečovalo 12 kotlov Babcock & Wilcox (6 kotolní), ktoré poháňali 4 Parsonové turbíny (2 strojovne) a výsledný výkon bol 24 900 kW, ktoré premieňali na maximálnu rýchlosť lode 21 u. štyri skrutky. Keďže prevodový systém nebol uspokojivo vyriešený, a turbíny boli nehospodárne, Pennsylvania mala malý akčný rádius, len 4 640 míľ pri 15 u.

Bočný pancierový pás, 365 mm. Systém pancierovania bol "všetko alebo nič", tz. hlavné a životne dôležité časti chránil silný pancier, kým menej dôležité časti boli chránené slabo. Paluba bola chránená dvoma pásmy panciera a to prvý v hrúbke 76 mm a druhý 38 mm.

Výzbroj 

Hlavná výzbroj pozostávala z dvanástich diel kalibru 365 mm (14"/45 cal) v štyroch trojhlavňových vežiach (dve vpredu, dve vzadu). Pomocnú výzbroj tvorilo 22 diel kalibru 127 mm  (5"/51 cal) uložených v kazematách po 11 na každej strane. Táto pomocná výzbroj sa však ukázala ako neefektívna (použiteľná len pri pokojnom mory), preto boli v roku 1918 demontovaná. Protiletecká výzbroj pozostávala zo štyroch kanónov kalibru 76 mm (50 cal.) v dvadsiatich rokoch boli nahradené ôsmymi kanónmi kalibru 127 mm. Pôvodne mala niesť aj štyri torpédomety no neboli nikdy namontované.

Služba 
Od prevzatia, až do začiatku 20. rokov 20. storočia bola vlajkovou loďou Atlantickej flotily (po USS Wyoming) pod admirálom Henrym T. Mayom a od polovice roku 1919 pod viceadmirálom Henry B. Wilsonom. 22. augusta 1922, sa stala súčasťou Tichomorskej flotily. Navštívila do roku 1929 viacero krajín v Tichom oceáne, Austráliu (Melbourne), Nový Zéland (Wellington), západné pobrežie USA (San Francisco) a Havaj (Honolulu). V januári 1929 Preplávala Panamský kanál, a zakotvila v Guantaname na Kube. V lodeniciach Philadelphia Navy Yard absolvovala modernizáciu .

Rekonštrukcia a prestavba 
Od 1. júna 1929, do 8. mája 1931 podstúpila Pennsylvania modernizáciu a rozsiahlu rekonštrukciu. Kotle boli vymenené za šesť kusov Bureau Express, a turbíny boli vymenené za typ Westinghouse. Touto zmenou pohonného systému sa zvýšil akčný rádius na 13 600 míľ pri 15 u, takisto vzrástol aj výkon na 25 725 kW.

Stožiare trubkovej konštrukcie boli nahradené tzv. trojnožkami. Komíny boli zlúčené do jedného. Pridaná bola protitorpédová obšívka, ktorej ďalším efektom bolo zvýšenie stability. Zosilnený bol pancier na palube o 50 mm na 126 (+ 38) a pancier na delostreleckých vežiach.

Služba 
Od augusta 1931 do roku 1941, Pennsylvania skúšala a nacvičovala taktiku flotily a bitky väčšinou pri západnom pobreží USA. Absolvovala manévre pri Havaji. v roku 1941 bola odtiahnutá do suchého doku na Havaji.

Vypuknutie vojny (Pearl Harbor) 
Počas útoku na Pearl Harbor, 7. decembra 1941, bola jednotka práve v suchom doku Pearl Harbor Navy Yard. Poškodenie boli malé, a počas niekoľkých mesiacov opravené.

Vojna 
12. augusta 1945 bola ako jedna z posledných lodí torpédovaná japonským letectvom.

Dohra 
Keďže škody spôsobené počas nasadenia, a hlavne poškodenie vzniknuté torpédom v posledných dňoch vojny, sa ukázali nákladné na odstránenie pri tak starom a nemodernom plavidle, bolo rozhodnuté vzhľadom na bojovú hodnotu jednotky do budúcna len o provizórnych opravách. Neskôr loď poslúžila pri jadrových testoch v roku 1946 pri atole Bikini ako skúšobné plavidlo. Neskôr až do februára 1948 bola ukotvená v zálive Kwajalein na následné štúdia pôsobenia rádioaktivity. 19. februára 1948 bola odtiahnutá na voľné more a potopená.

Iné projekty

Externé odkazy 
Stránka a o lodi Pennsylvania  

Pennsylvania
Pennsylvania
Pennsylvania